open-index/open-wikipedia-markdown huggingface dataset:
رانا افضل حسین

**رانا افضل حسین** پاکستانی سیاست دان تھے۔ وہ قومی اسمبلی کے رکن بھی رہے۔ رانا افضال حسین مسلم لیگ ن کے رہنما رانا تنویر حسین کے بڑے بھائی تھے
## پاکستان عام انتخابات، 2013ء
انھوں نے پاکستان عام انتخابات، 2013ء میں پنجاب کے حلقہ این اے۔131 (NA-131 (Sheikhupura-I))میں پاکستان مسلم لیگ (ن) سے انتخاب میں حصہ لیا اور کامیابی حاصل کی۔

## وفات
اُن کا انتقال 26 اگست 2024 کو  ہوا۔
## حوالہ جات

زمرہ:ایوان زیریں پاکستان کے ارکان
زمرہ:بقید حیات شخصیات
زمرہ:پاکستان مسلم لیگ (ن) کے سیاست دان
زمرہ:پاکستانی ارکان قومی اسمبلی 2008ء تا 2013ء
زمرہ:پاکستانی ارکان قومی اسمبلی 2013ء تا 2018ء
زمرہ:پاکستانی سیاست دان
زمرہ:پنجابی شخصیات
زمرہ:قومی اسمبلی پاکستان کے رکن کے نامکمل مضامین
لات

**لات** سے حسب ذیل استعمالات ممکن ہیں:

* لات (قدیم عرب بت): لات، دور جاہلیت میں اہل عرب کا ایک بت کا نام ہے جو مربع شکل کا تھا اور سفید پتھر کا بنا ہوا تھا اور اسے اہل عرب خدائی درجہ دیتے تھے۔ اس بت کی عبادت کرتے تھے۔ اس بت کی عبادت عرصہ دراز تک ہوتی رہی ہے۔ طائف میں یہ بت رکھا ہوا تھا۔ یہ در حقیقت ایک دیوی تھی۔ یہ عرب کی تین قبل از اسلام دیویوں کا حصہ تھی جنھیں مجموعی طور پر لات مناۃ اور عزٰی کہا جاتا تھا۔

* لات (ضرب): **لات**  ایک نشانہ جو تیز جسمانی جنبش ہے جس میں پاؤ کے نچلے حصے کو، خصوصًا گھٹنے، ایڑیوں یا ٹخنوں پر توجہ دی جاتی ہے۔ اس طرح کے حملے کو انسان اور پاؤں والے جانور اکثر استعمال کرتے ہیں، بہ طور خاص کھڑے ہو کر مقابلہ کرنے کی صورت میں۔ لاتوں کو کئی فنون سپاہ گری میں بروئے کار لایا جاتا ہے، جیسے کہ ساواتے، ٹیکوونڈو، ایم ایم اے، کراٹے، پنکراشن، کونگ فو، وووی نام، کک باکسنگ، موآئے تھائی، یائے یان، کاپوئرا، سیلات اور کالاری پایٹو۔ اگر کوئی لات کا مقصد کوئی نشانہ ہے، وہ در حقیقت مطلوبہ مقصد براری ہے۔
* لات (سندھی رسالہ)، سندھی زبان میں بچوں کا ماہنامہ رسالہ

## مزید دیکھیے
ہندومت میں الحاد

**ہندو مت میں الحاد** کو نیریشواد  کے طور پر جانا جاتا ہے، جس کا مطلب "بے مالکیت کا بیان" یا "بے معبودیت کا فلسفہ" ہے۔ یہ تصور کی بنیاد کئی مذہبی اور مخالف مذہب بھارت کے فلسفوں میں مذکور ہے۔ مقدس ہندو فلسفہ مکاتب فکر میں سنکھیا، یوگ اور مِیمانْسا میں نہ تو ویدوں کی تردید موجود ہے اور نہ برہم کے وجود کی نفی ہے۔ تاہم اس میں شخصی خدا، خالق معبود یا باصفات خدا کی عمومًا تردید موجود ہے۔ کچھ مکاتب فکر میں الحاد کو درست سمجھا جاتا ہے مگر روحانیت میں اس کی عمل آوری کو مشکل سمجھا گیا ہے۔

## مذہب کی ہمہ پہلو نوعیت
ہندو مت کسی ایک مذہب کا نام نہیں ہے ، بلکہ اس میں مختلف و متضاد عقائد و رسوم ، رجحانات اور تصورات کے مجموعے کا نام ہے ۔ یہ کسی ایک شخص کا قائم کردہ یا لایا ہوا نہیں ہے ، بلکہ مختلف جماعتوں کے مختلف نظریات کا ایک ایسا مرکب ہے ، جو صدیوں میں جاکر تیار ہوا ہے ۔ اس کی وسعت کا یہ عالم ہے کہ الحاد سے لے کر عقیدہ وحدت الوجود تک بلا قباحت اس میں ضم کر لیے گئے ہیں ۔ دہریت ، بت پرستی ، شجر پرستی ، حیوان پرستی اور خدا پرستی، سب اس میں شامل ہیں ۔

## مزید دیکھیے
* الحاد
* ہندو مت
* وید

## حوالہ جات

زمرہ:دہریت
زمرہ:ہندؤوں کے فلسفیانہ تصورات
زمرہ:ہندو فلسفہ
زمرہ:ہندومت اور معاشرہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:لاادریت
زمرہ:توحید پرستی
سینتھیا ہفس

**سینتھیا ہفس**  ایک گرینیڈائی صحافیہ ہے۔ وہ اپنے شوہر ایلیسٹر ہفس کے ساتھ گرینیڈا نیوزلیٹر کی معاون مدیر تھی۔ ان دونوں کا طرہ امتیاز یہ رہا ہے کہ وہ 1983ء میں موریس بِشپ کے تختہ پلٹے جانے کی تشہیر میں شامل رہے ہیں، جس کی وجہ سے امریکا نے گرینیڈا پر قبضہ کیا۔ ان اخبار صارفین اندراج شدہ صارفین کو دستیاب تھا اور وہ عام اخباروں کے ساتھ بیچا نہیں جاتا تھا، غالبًا خرچ کی تخفیف کے لیے۔

سینتھیا ہفس نے گرینیڈا کی آزادی کے پہلے کے حالات، گرینیڈائی آزادی، 1979ء میں عوامی انقلابی حکومت کی جانب سے مسلح عنان حکومت کی باگ ڈور سنبھالنے، انقلابی حکومت اور 1983ء کے تختہ پلٹنے کے واقعات، وزیر اعظم موریس بشپ کے سیاسی قتل اور ان کابینی ارکان اور حمایتی، ریاستہائے متحدہ امریکا کے گرینیڈا پر قبضے، گرینیڈا 17 اور جمہوریت کے بارے میں لکھا۔

19 جون سے اگست 1981ء تک سینتھیا اور ان کے شوہر کو 24 گھنٹے زیر نگرانی رکھا گیا تھا۔

1984ء میں کولمبیا یونیورسٹی نے اس میاں بیوی جوڑی ماریہ مورس کیبٹ ایوارڈ (Maria Moors Cabot Award) عطا کیا۔

سینتھیا ہفس کا 72 سال کی عمر میں انتقال ہو گیا۔ پسماندگان میں شوہر اور دو بچے شامل تھے۔ یونیورسٹی آف ویسٹ انڈیز کے پاس
گرینیڈائی فنون کے نمونے، دستاویزات اور دیگر تاریخی چیز سینتھیا کے نام سے موجود ہیں۔

## مزید دیکھیے
* گرینیڈا کی تاریخ

## حوالہ جات

زمرہ:1989ء کی وفیات
زمرہ:20ویں صدی کے صحافی
زمرہ:خواتین صحافی
زمرہ:گریناڈائی شخصیات پر نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
یوسف امتیاز

**یوسف امتیاز** حیدرآباد، دکن میں پیدا ہونے والے اردو زبان کے مشہور مزاح نگار اور خاکہ نگار تھے۔ ان کا حقیقی نام مرزا یوسف بیگ تھا۔ وہ 1938ء میں پیدا ہوئے تھے اور 26 جنوری، 2017ء کو ٹورانٹو، کینیڈا میں انتقال کر گئے تھے۔ ان کے والد مرزا حسین بیگ حیدرآباد ہائی کورٹ کے جج رہ چکے تھے۔

## تعلیم
یوسف نے شروع میں نظام کالج سے بی اے کیا۔ بعد میں انھوں نے انگلینڈ اور جرمنی سے بزنس مینیجمنٹ میں تعلیم حاصل کی تھی۔

## ملازمت
شروع میں یوسف نے روزنامہ سیاست میں ملازمت کی۔ پھر وہ 1960ء میں بغرض تعلیم یورپ چلے گئے۔ وہاں انھوں نے بزنس مینیجمنٹ میں تعلیم پائی۔ پھر 1965ء سے وہ کینیڈا میں قیام پزیر ہو گئے۔

## ادبی تخلیقات
* *پرچھائیاں* خاکوں کا مجموعہ ہے۔ اس میں فیض احمد فیض، مخدوم محی الدین، مرزا فرحت اللہ بیگ، راجندر سنگھ بیدی، طلعت محمود، مجروح سلطانپوری، ساحر لدھیانوی اور کچھ اور شخصیات کے بارے میں تاثراتی اور تنقیدی مضامین لکھے گئے ہیں۔
* *ہم بھی کھڑے ہیں* نشائیوں کا مجموعہ ہے۔ اس میں مغربی زندگی کے موضوعات پر نشتر زنی کی گئی ہے۔
* *پرچھائیوں کے دیس میں* در حقیقت فلمی شخصیتوں پر خاکے اور مضامین کا مجموعہ ہے۔

## مزید دیکھیے
* خاکہ نگاری

## حوالہ جات

زمرہ:1938ء کی پیدائشیں
زمرہ:حیدرآباد، دکن کی شخصیات بلحاظ پیشہ
زمرہ:26 جنوری کی وفیات
زمرہ:2017ء کی وفیات
زمرہ:اردو مزاح نگار
زمرہ:اردو خاکہ نگار
لعنت الله علی القوم ظالمین

لعنت الله علی القوم ظالمین-اللہ تعالی نے نبی کریم ﷺ کو آخری نبی اور رسول بنا کر بھیجا ہے۔آپ خاتم النبیین اور سلسلہ نبوت کی بلند مقام عمارت کی سب سے آخری اینٹ ہیں،جن کی آمد سے سلسلہ نبوی کی عمارت مکمل ہو گئی ہے۔آپ کے بعد کوئی برحق نبی اور رسول نہیں آسکتا ہے۔لیکن آپ نے فرمایا کہ میرے بعد متعدد جھوٹے اور کذاب آئیں گے جو اپنے آپ کو نبی کہلوائیں گے۔آپ کے بعد آنے والے متعدد کذابوں میں سے ایک جھوٹا اور کذاب مرزا غلام احمد قادیانی ہے ،جس نے نبوت کا دعوی کیا اور شریعت کی روشنی میں کذاب اور مردود ٹھہرا۔لیکن اللہ رب العزت نے اس کے جھوٹ وفریب کوبے نقاب کرد یا وہ دنیا وآخرت دونوں جہانوں میں ذلیل وخوار ہو کر رہ گیا۔علامہ اقبال بیسویں صدی کے شہرہ آفاق دانشور ،عظیم روحانی شاعر ،اعلی درجے کے مفکر اور بلند پایہ فلسفی ہونے کے ساتھ ساتھ ایک عہد ساز انسان بھی تھے۔انھوں نے جب دیکھا کہ مرزائی خود تو کافر اور مرتد ہیں ہی ،دیگر مسلمانوں کو بھی مرتد بنانے کے لیے کوشاں ہیں۔اور اسلام کا لبادہ اوڑھ کر انھیں گمراہ کر رہے ہیں۔تو وہ اس دجل اور فریب کو برداشت نہ کر سکے۔چنانچہ انھوں نے اس مسئلے کا گہرائی سے جائزہ لیا اور اپنے تاثرات امت مسلمہ کے سامنے واضح انداز میں پیش کیے۔ زیر تبصرہ کتاب " علامہ اقبال اور فتنہ قادیانیت " قادیانی فتنے کے خلاف لکھنے والے معروف قلمکار محمد متین خالد کی کاوش ہے،جس میں انھوں نے علامہ اقبال کے اسلامی غیرت وحمیت پر مبنی ان تاثرات کو انہی کی زبان میں جمع کر دیا ہے
ٹرانسلیٹ ویکی ڈوٹ نیٹ

**ٹرانسلیٹ ویکی ڈوٹ نیٹ**  انٹرنیٹ پر مبنی ایک دار الترجمہ ہے۔ جسے میڈیا ویکی منظم کرتا ہے اور تمام طرح کے ترجمہ کے کام یہیں انجام پاتے ہیں۔
اس میں 60  پروجیکٹ بشمول میڈیاویکی، اوپن اسٹریٹ میپ، میفوس، انسائکلوپیڈیا آف لائف اور مانتیس بی ٹی، 5,800,00 صفحات اور 11,000 ترجمے موجود ہیں۔

## حوالہ جات

زمرہ:متعدد اللسانی ویب سائٹ
زمرہ:میڈیاویکی
زمرہ:میڈیاویکی ویب سائٹ
زمرہ:ویکی ڈیٹا سے مختلف مختصر وضاحت
ریڈف ڈاٹ کوم

**ریڈف ڈاٹ کوم**  ایک بھارتی خبری، معلوماتی، تفریحی اور خریداری ویب پورٹل ہے، اس کی بنیاد سنہ 1996ء میں رکھ گئی تھی۔ اس کا صدر دفتر ممبئی میں ہے جبکہ بنگلور، نئی دہلی اور نیو یارک شہر میں اس کے دفاتر بھی ہیں۔

الیکسا انٹرنیٹ کے مطابق 2019ء تک ریڈیف۔کوم بھارت کا 33واں بڑا ویب پورٹل اور اس کے 300 سے زائد ملازمین تھے۔ ریڈف۔کوم کے اکثر ناظرین بھارت سے ہیں تاہم کچھ ریاستہائے متحدہ امریکا اور جاپان سے بھی ناظر ہیں۔

## حوالہ جات

زمرہ:بھارت کی آن لائن کمپنیاں
زمرہ:بھارت کی میڈیا کمپنیاں
زمرہ:بھارتی ویب سائٹ
زمرہ:نیزدک میں فہرست شدہ کمپنیاں
زمرہ:ویب پورٹلز
زمرہ:ویب ڈاک
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطلاعات
زمرہ:انٹرنیٹ سرچ انجن
زمرہ:1996ء میں قائم ہونے والی کمپنیاں
زمرہ:انٹرنیٹ
زمرہ:برقی ڈاک
زمرہ:ممبئی کی کمپنیاں
زمرہ:اطلاعاتی ٹیکنالوجی
پنیالی

**پنیالی**  پاکستان کا ایک رہائشی علاقہ جو تحصیل ہاڑی گہل ضلع باغ آزاد کشمیر میں واقع ہے۔ 
 
 
## مزید دیکھیے
* آزاد کشمیر
* فہرست آزاد کشمیر کے شہر

## حوالہ جات

زمرہ:آزاد کشمیر جغرافیہ نامکمل
زمرہ:ضلع باغ
زمرہ:ضلع باغ کے آباد مقامات
ماؤری تہذیب

[تصغیر| ''[Wharenui* [[روٹوروا]] گاؤں میں ایک جلسہ گاہ( on the top)|alt=|260x260px]]
*'ماؤری تہذیب''' ، (ماوری زبان:Māoritanga) ماوری کے رواج، ثقافتی سرگرمیاں اور نیوزی لینڈ کی [ماوری عوام]] کے عقائد پر مشتمل ہے۔ ماوری تہذیب کی آسل پالینیشیائی قوم ہے جہاں یہ تہذیب اب بھی موجود ہے۔ ماوری تذیب نیوزی تہذیب کا ایک اہم حصہ ہے اور چونکہ ماوری لوگ نیوزی لینڈ کے علاوہ بھی دنیا کے دیگر ملکوں میں آباد ہیں لہذا ان کی تہذیب بھی دنیا بھر میں پھیلی ہوئی ہے۔

## حوالہ جات

زمرہ:پولینیشیائی ثقافت
زمرہ:ماوری ثقافت
زمرہ:کامنز زمرہ جس کا ربط ویکی ڈیٹا پر ہے
زمرہ:نیوزی لینڈی ثقافت
مائی گلاں

**مائی گُلاں** انگریزی (Mai Gulan) سندھ کے کلہوڑہ حکمران میاں غلام شاہ کلہوڑو کی ماں اور میان نور محمد کلہوڑو کی بیوی تھی۔ سندھ میں کلہوڑا خاندان کی حکمرانی کے دور میں رانی کے لقب سے مشہور تھی۔مائی گُلاں کا مزار سندھ پاکستان کے ضلع نواب شاہ اب ضلع بینظیرآباد کے شہر دولت پور صفن سے 15 کلومیٹر کے فاصلے پر مشرق کی طرف میان نور محمد کلہوڑو کے قبرستان میں واقع ہے۔ مائی گلاں کا کوٹ ہالا شہر کے نزدیک خداآباد ثانں میں واقع ہے۔ میاں نور محمد کلہوڑو نے گلاں کے کیے محل تعمیر کروایا تھا۔مائی گلاں نے پکو قلعو حیدرآباد کے قریب ایک مسجد اور مدرسہ تعمیر کروایا تھا۔

## حوالہ جات

زمرہ:تاریخ
زمرہ:تاریخ سندھ
زمرہ:تاریخی شخصیات
زمرہ:سندھی شخصیات
لائف ہیک

**لائف ہیک**  ایسی کسی بھی ترکیب، انجام دہی کے طریقے میں تخفیف، صلاحیت یا نو ایجاد طریقے کو کہتے ہیں جس سے زندگی کے ہر کام کی نتیجہ خیزی اور اثر انگیزی کافی بڑھ جائے۔ یہ اصطلاح کو اصلًا کمپیوٹر دنیا کے ماہرین استعمال کیا کرتے تھے، جو معلومات کی بہتات سے پریشان تھے یا ان میں ایسے لوگ بھی تھے جو غیر سنجیدہ تجسس اور تجرنہ آزمائی کے ذریعے کاموں کی تکمیل کے لیے کوشاں تھے، بجائے اس کے کہ وہ کمپیوٹر پروگرامنگ کے طویل ضابطے کی من و عن نقل کریں۔

*ہیک*، *[[ہیکنگ]]* اور ہیکر جیسے الفاظ کمپیوٹر دنیا کے استعمال میں مبہم استعمال کی لمبی تاریخ رکھتے ہیں، خصوصًا مفت اور کھلے ماخذ کے سافٹ ویئر یا مفت اور آزاد-مصدر سافٹ ویئر سے جڑے لوگوں کے درمیان۔

## لائف ہیکس اور انٹرنیٹ
انٹرنیٹ پر جدید دور میں لائف ہیکس کے نام پر کچھ کار آمد اور کچھ غیر کار آمد باتیں دستیاب ہیں۔ جہاں طویل پروگرامنگ کوڈ کے لیے اختصار اور تکنیکی پہلوؤں سے قطع نظر کئی باتوں کے عام آدمی سے سلجھائے جانے والے حل موجود ہیں، وہیں کاغذی جوتے، موم کے لباس اور اس طرح کئی اور ترکیبیں دستیاب ہیں، جو اگرچیکہ زیادہ پیسوں کے خرچ سے کیے جاتے ہیں، مگر افادیت کے حساب سے کم ہی مفید ہیں۔

## مزید دیکھیے
* مفت اور آزاد-مصدر سافٹ ویئر
* ہیکر
* گھریلو نسخے

## حوالہ جات

## بیرونی روابط
* لائف ہیکس کو مزاحیہ انداز میں سمجھانے والا ایک یوٹیوب ویڈیو

زمرہ:2000ء کے دہے میں وضع کردہ الفاظ
زمرہ:ذاتی زندگی
زمرہ:زندگی کی صلاحیتیں
زمرہ:ویکی ڈیٹا سے مطابقت رکھنے والی مختصر تفصیل
گھریلو نسخے

[تصغیر|[1885ء میں لیڈیز ہوم جرنل کے ایک شمارے کا عکس جس میں گھریلو نسخوں کی بات کی گئی تھی۔ ]]
**گھریلو نسخے**  کسی مرض کے علاج کا وہ طریقۂ کار ہے جس میں جڑی بوٹیوں، مسالے، سبزیوں یا آسانی سے دست یاب اشیا کا استعمال کیا جاتا ہے۔

ضروری نہیں ہے کہ گھریلو علاج و معالجے میں مرض سے چھٹکارے والے عناصر ہوتے ہی ہوں۔ زیادہ تر یہ روایتی روپ سے ایک پیڑھی سے دوسری پیڑھی کو منتقل ہوتے رہتے ہیں۔ اس میں سے بہت سے علاجوں کی معنویت کو ظاہر اور محسوس بھی کیا جا چکا ہے۔

## وسعت اور ہمہ پہلو نوعیت
گھریلو نسخے جمع کرنے میں زیادہ مشکل  اور دشواری کا امکان نہیں ہے۔ اکثر خواتین کے رسالوں اور اخبارات کے خواتینی ضمیموں میں یہ چھپتے رہتے ہیں۔ اس میں خواتین ہی نہیں، بلکہ مرد حضرات بھی دلچسپی لیتے ہیں۔ اس میں کاپی رائٹ کا بھی کوئی مسئلہ نہیں ہے کیونکہ یہ پیڑھی در پیڑھی منتقل ہوتے رہتے ہیں۔ علاج و معالجے کے نسخوں اور ٹوٹکوں کے مختلف زمرے بھی بنائے جا سکتے ہیں۔ مثلًا باورچی خانہ، گھر کی آرائش، لباس، سنگھار وغیرہ، جیسا کہ ان کی نتیجہ خیزی کے حساب سے افادیت ہے۔

## مزید دیکھیے
* لائف ہیک

## حوالہ جات

زمرہ:متبادل دواؤں کے تصورات
شیراز ساگر

تصغیر|شیراز ساگر
شیراز ساگر سوہدروی (8 نومبر 1976ء)  ایک پاکستانی شاعر، محقق اور نقاد ہیں اور شعبۂ تدریس سے وابستہ ہیں ۔

## ابتدائی حالاتِ زندگی اور تعلیم

شیراز ساگر (شیراز منظور)  ، 8 نومبر 1976ء کو  سوہدرہ تحصیل وزیر آباد ضلع گوجرانوالہ میں حاجی منظور احمد نہریا کے ہاں پیدا ہوئے۔تین سال کی عمر میں والدین کے ہمراہ جدہ ، سعودی عرب چلے گئے اور پرائمری تک تعلیم انٹرنیشنل اسکول جدہ سے حاصل کی۔ 1987ء میں اپنے خاندان کے ہمراہ واپسی ہوئی اور مڈل کی تعلیم مڈل اسکول سوہدرہ جبکہ میٹرک تک تعلیم ہائی اسکول سوہدرہ سے  مکمل کی۔گریجویشن کی تکمیل تک مولانا ظفر علی خان گورنمنٹ ڈگری کالج وزیرآباد میں زیرِ تعلیم رہے۔1995ء سے 1997ء تک والد کے ساتھ سوہدرہ میں سینٹری سٹور پر بھی کام کیا۔اس کے ساتھ ساتھ 1995ء سے 1999ء تک مولانا ظفر علی خان ہومیو پیتھک میڈیکل کالج میں ڈی،ایچ،ایم،ایس(ڈپلوما آف ہومیو پیتھک سائنس) کرتے رہے۔ہومیو پیتھک ڈاکٹر بننے کے بعد کچھ عرصہ ہومیو پیتھک ڈاکٹر خورشیدکے معاون کے طور پر خورشید کلینک سرکلر روڈ وزیرآباد میں پریکٹس بھی کی مگر مذکورہ شعبہ میں دل نہ لگا اور 18 ستمبر 2000ء کو بسلسلہ روزگار ایک بار پھر جدہ سعودی عرب چلے گئے۔سعودی عرب کے مختلف شہروں جدہ، ریاض اور القسیم میں تقریباً 6 سال تک سیلز اور مارکٹنگ کے شعبوں میں کام کیا، مگر قسمت کی ستم ظریفی نے شیراز ساگر کو پُرکشش ملازمت چھوڑنے پر مجبور کر دیا۔ بھائی شہزاد منظور کی جدہ میں ناگہانی موت اور والد کی بیماری کی وجہ سے انھیں سب کچھ چھوڑ چھاڑ کرمارچ 2007ء میں وطن پلٹنا پڑا۔ وطن واپسی پر ماسٹر مولٹی فوم گجرات میں بطور سلیز پروموشن آفیسر ڈھائی سال تک ملازمت کی۔ اسی ملازمت کے دوران اُنھوں نے محی الدین اسلامک یونیورسٹی گجرات کیمپس سے ایم ،بی اے مارکٹنگ کیا مگرماسٹر فوم کی ملازمت سے مطمئن نہ ہونے پراکتوبر2009 میں استعفی دے دیا اور گکھڑ منڈی میں اسی کمپنی ماسٹر فوم کی ایجنسی لے لی ۔ اسی کاروبار کے دوران پرائیویٹ امیدوار کے طور پرسرگودھا یونیورسٹی سے 2011ء میں ایم اے اردو کا امتحان دیا۔ وہ اپنے کاروبار سے بھی مطمئن نہیں تھے لہذا ایم اے اردو کی ڈگری مکمل ہوتے ہی کاروبار کو خدا حافظ کہا اور خود کو لیکچرر کے طور پر منوانے کی ٹھان لی۔

>

## ذاتی زندگی

2004ء میں آپ کی شادی ہوئی۔ اولاد میں آپ کے تین بیٹے ہیں۔

2012 میں شعبۂ تدریس سے وابستہ ہوئے اور پہلی بار بطور اردو لیکچرر اُن کی تقرری الیٹ کالج راہوالی میں ہوئی ۔الیٹ کالج میں ایک سال خدمات انجام دینے کے بعد 2013ء میں پنجاب کالج وزیرآباد سے منسلک ہو گئے۔آپ پنجاب کالج وزیرآباد میں صدرِ شعبۂ اردو اور لٹریری سوسائٹی کے انچارج بھی ہیں اور یہ ملازمت تاحال جاری ہے>

## تصانیف/تالیفات

1۔"تیری یاد کا دُکھ"،(اردو شعری مجموعہ) پہلی اشاعت غمگسار پبلی کیشنز 2008، دوسری اشاعت اردو شاہکار پبلی کیشنز2013

2۔ "گلزار ایک احساس ہے"،(سوانح /مقالہ ایم فل) فکشن ہاؤس لاہور 2018ء

3۔"ادراکِ سخن" زیرِ اشاعت

>

## حوالہ جات

## کتابیات
* تاریخ سوہدرہ ، کامران اعظم سوہدروی
* تاریخ وزیر آباد ، کامران اعظم سوہدروی
* تاریخ گوجرانوالہ ، کامران اعظم سوہدروی

## مزید دیکھیے
# سوہدرہ

زمرہ:سوہدرہ میں پیدا ہونے والی شخصیات
لینڈ جہاد

**لینڈ جہاد** بھارت کی سیاست اور سماجی تانے بانے میں 2014ء سے ابھرنے والا ایک سازشی نظریہ ہے جس کی رو سے بھارتی مسلمان زمینوں کو جائز و ناجائز طریقوں سے ہتھیا رہے ہیں اور ان پر ذاتی ملکیت بھی قائم کر رہے ہیں اور مساجد بھی تعمیر کر رہے ہیں۔
 یہ الزام مختلف وقتوں پر ملک کے پارلیمنٹ میں بھی ابھرا ہے، یہ ریاستی اسمبلیوں میں مباحثوں کا حصہ بھی بنا ہے اور اس کے ساتھ ساتھ یہ پریس کانفرنسوں اور سیاسی جلسوں میں تقاریر کا بھی حصہ بنا ہے۔ اس الزام کی مدد سے سیاست دانوں کو یہ کہنے کا موقع ملی کہ بھارت میں ایک اقلیتی فرقہ توسیع پسندی اور مذہبی نشر و اشاعت کے لیے ہر جائز و ناجائز طریقوں کا استعمال کر رہا ہے جب کہ ملک کا امن پسند اکثریتی فرقہ خطرے میں ہے۔ اس دعوے کو مختلف مواقع پر تحقیق کے ذریعے لو جہاد کی طرح پروپیگنڈا ثابت بھی کیا جا چکا ہے۔

## دار الحکومت دہلی میں الزام اور تحقیقات
مشرقی دہلی سے بی جے پی کے رکن پارلیمان پرویش صاحب سنگھ نے دہلی کے لیفٹنٹ گورنر انیل بیجل کو 54 غیر قانونی تعمیرات کی فہرست جولائی 2019ء میں سونپی تھی جس میں دعوٰی کیا گیا تھا کہ دہلی میں، خصوصًا مشرقی دہلی کے علاقے میں عوامی مقامات پر مساجد اور قبرستان بنائے جا رہے ہیں۔ تاہم دہلی اقلیتی کمیشن کے رکن اویس سلطان کی قیادت میں ایک تحقیقاتی کمیٹی نے اوائل اگست 2019ء میں تحقیق کر کے یہ ثابت کیا کہ مساجد، مزارات، قبرستان اور مدارس پر مشتمل زمینی قبضے کی پیش کردہ فہرست غیر ذمے دارانہ اور غیر سنجیدہ انداز میں تیار کی گئی ہے کہ تاکہ سماجی ماحول کو خراب کیا جا سکے۔ رپورٹ میں رکن پارلیمان کے دعووں کو خارج کر دیا گیا اور یہ دعوٰی کیا گیا کہ ان کے خلاف ایف آئی آر درج کرنے کے لیے کافی گنجائش موجود ہے کیونکہ انھوں نے "ایک مخصوص فرقے کو نشانہ بنایا تاکہ دہلی میں فرقہ وارانہ بے امنی پھیلے۔" یہ رپورٹ دہلی کے لیفٹنٹ گورنر کو بھی پیش کی گئی تھی۔

## مزید دیکھیے
* لو جہاد

## حوالہ جات

زمرہ:بھارت میں اسلامیت
زمرہ:بھارت میں انتہائی دائیں بازو کی سیاست
زمرہ:سازشی نظریات
عرب ثقافت

[تصغیر|250px|Making Arab carpets in [الجزائر شہر، 1899]]
**عربی ثقافت** (عربی زبان:ثقافة عربية) عرب قوم کی اس خطہ کی ثقافت کو کہتے ہیں جو مغرب میں بحر اوقیانوس سے لے کر مشرق میں بحیرہ عرب اور بحیرہ روم تک پیلا ہوا ہے۔ عرب کی ثقافتی رواثت میں زبان، فن تعمیر، موسیقی، ادب، فن، فلسفہ، روحانیت باطنیت شامل ہیں۔

عرب دنیا کو کئی حصوں میں منقسم کیا جاتا ہے جیسے المغرب جس میں لیبیا، تونس، الجزائر، مراکش اورموریتانیہ) شامل ہیں۔ زرخیز ہلال جس میں عراق، مصر، لبنان، سوریہ، دولت فلسطین اوراردن) شامل ہیں۔ اور جزیرہ نما عرب جس میں عراق، اردن، کویت، بحرین، قطر، سعودی عرب، صوبہ خوزستان، سلطنت عمان شامل ہیں۔ اور متحدہ عرب امارات جس میں الجنوب العربی، عرب جزیرہ، یمن اورسلطنت عمان شامل ہیں۔

## ادب
عربی ادب نظم اور نثر دونوں صورتوں میں موجود ہے۔ مگر ابتدا میں شاعری کو زیادہ اہمیت حاصل تھی۔ دور جاہلیت میں عربی ادب مکتوب نہیں تھا کیونکہ عرب میں لکھنے کا رواج بہت کم تھا۔ عربی شاعری اسلام کے قبل کے زنامے میں بہت مشہور تھی اور کئی مشہور شعرا ہیدا ہوئے جیسے امرء القیس، نابغہ ذبیانی، زہیر بن ابی سلمیٰ وغیرہ۔ ان دنوں معلقات کا بہت چرچا ہوا کرتا تھا۔ قران کے نزول کے بعد عربی ادب نے ایک نئی کروٹ لی۔ بلا شبہ قران نے عربی ادب کو سب سے زیادہ متاثر کیا اور یہ ادب کا سب سے بڑا فن پارہ ہے جس کی مثال رہتی دنیا تک پیش نہیں کی جا سکتی ہے۔

## موسیقی
عرب موسیقی میں قاہرہ کی موسیقی سب سے نمایاں ہے۔ جزیرہ عرب کی موسیقی عموما عرب کی موسیقی کہلاتی ہے۔ قاہرہ اپنے آپ میں ثقافت کا مرکز مانا جاتا ہے اور یہاں کی موسیقی نے عرب دنیا پر برسوں راج کیا ہے۔ قاہرہ کے علاقہ سعودی عرب، تونس، بیروت اور دیگر ممالک نے بھی حالیہ دنوں میں موسیقی میں دلچسپی دکھائی ہے۔ عرب قوم کلاسیکی عرب موسیقی بہت پدنس کرتی ہے۔ عرب کی مقبول موسیقی میں عراق کی ال مقام، الجزائر کی رائی، کویت کی صوت اور مصر کی الجیل مشہور ہیں۔

## حوالہ جات

زمرہ:عرب ثقافت
زمرہ:لوک کہانیاں بلحاظ خطہ
زمرہ:لوک کہانیاں بلحاظ قومیت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:عربی-زبان کی ثقافت
مشکل کشا (ضد ابہام)

مشکل کشا سے مراد مندرجہ ذیل ہو سکتے ہیں۔
* مشکل کشا حضرت علی کا لقب
* مشکل کشا(کتاب)
جولائی 2019ء میں وفیات

یہ **جولائی 2019ء میں وفیات** کی وقائع نگاری ہے۔ نام بلحاظ تاریخ وفات شامل ہیں۔ ہر تاریخ کے نام بلحاظ الف بائی ترتیب ہیں۔

تمام معلومات کی ترتیب یہ ہے :
* نام، عمر، شہریت جس ملک میں پیدا ہوا، قومیت (اگر دستیاب ہو)، شخصیت کی وجہ شہرت، وجہ وفات (اگر معلوم ہو) اور حوالہ۔

## جولائی
### 3
* نثار ناسک، 76 برس، پاکستانی شاعری (*[[دل دل پاکستان]]*)۔
* سدرشن اگروال، 88 برس، بھارتی سیاست دان، گورنر اتراکھند (2003ء–2007ء) اور گورنر سکم (2007ء–2008ء)۔

### 7
* محمد حسینی شاہرودی، 93 برس، عراقی نژاد ایرانی آیت اللہ۔

### 9
* ذہین طاہرہ، 70 برس، پاکستانی اداکارہ (*[[خدا کی بستی (ڈراما)|خدا کی بستی]]*)، دور قلب۔
### 11
* صوفی محمد، 86 برس، پاکستانی عالم اور اسلامی شدت پسند، بانئ اور رہنمائے تحریک نفاذ شریعت محمدی (1992ء–2002ء)۔
### 12
* عبد الحمید حمیدی، 92 برس، پاکستانی فیلڈ ہاکی کھلاڑی، اولمپک فاتح (1960ء)، پھیپھڑوں کی چوٹ۔
### 13
* سداشیو وسنتراؤ گورکشکر، 86 برس، بھارتی مصنف اور ماہر عجائب گھر۔

### 14
* حسین محمد ارشاد، 89 برس، بنگلہ دیشی سابق آرمی چیف اور سیاست دان، صدر (1983ء–1990ء)۔
### 16
* حمایت علی شاعر، 93 برس، پاکستانی شاعر، دل کا دورہ۔
### 20
* شیلا دکشت، 81 برس، بھارتی سیاست دان، رکن لوک سبھا (1984ء–1989ء)، وزیر اعلیٰ دہلی (1998ء–2013ء) اور گورنر کیرلا (2014ء)، دورہ قلب۔
### 22
* لی پنگ، 90 برس، چینی سیاست دان، وزیر اعظم (1987ء–1998ء)، نائب وزیر اعظم (1983ء–1987ء) اور صدر نشین قائمہ کمیٹی قومی عوامی کانگریس (1998ء–2003ء)۔

### 23
* خواجہ محمد اسلم، 97 برس، پاکستانی اولمپک ایتھلیٹ (1952ء)۔

### 25
* باجی قائد السبسی، 93 برس، تونسی سیاست دان اور صدر تونس۔
### 27
* جان رابرٹ شریفر، 88 برس، امریکی طبیعیات دان، نوبل انعام یافتہ (1972ء)۔

### 28
* بندر بن عبد العزیز آل سعود، 96 برس، سعودی شہزادہ اور کاروباری شخصیت۔
### 31
* حمزہ بن لادن، 29–30 برس، سعودی جہاد پسند (القاعدہ)۔ (ہلاکت کا اعلان اس تاریخ کو ہوا)

## حوالہ جات

@
زمرہ:جولائی 2019ء کی سرگرمیاں
زمرہ:بنگالی زبان کے بیرونی روابط پر مشتمل مضامین
زمرہ:جولائی کی وفیات
زمرہ:جولائی
ناہید عابدی

**ناہید عابدی** ایک کشمیری سنسکرت اسکالر اور مصنفہ ہیں۔ ان کو حکومت ہند کی طرف سے، 2014ء میں، ان کی خدمات کے اعتراف میں بھارت کا چوتھا سب سے بڑا شہری اعزاز پدم شری اعزاز دیا گیا، یہ اعزاز ان کو ادب کے شعبہ میں دیا گیا۔

## سوانح
ناہید عابدی 1961ء ایک مسلمان زمیندار خاندان میں، مرزاپور، بھارتی ریاست اتر پردیش میں پیدا ہوئیں۔ انھوں نے سنسکرت کو بطور مضمون چنا اور اپنی گریجویشن کملا مہیشوری ڈگری کالج میں کی اور میرزاپور کے کے وی ڈگری کالج سے ایم اے تک سنسکرت کی تعلیم حاصل کی۔

ناہید وارانسی منتقل ہو گيئں اور وہاں کے ایک وکیل احتشام عابدی سے شادی کی۔}} وارانسی کو ہندو مت میں مقدس سمجھا جاتا ہے۔ پی ایچ ڈی کی ڈگری کے لیے مہاتما گاندھی کاشی ودھاپت (ایم جی کے وی)،ایک عوامی جامعہ میں داخلہ لیا اور اپنا مقالہ باعنوان *ویدی ادب میں اشوین کی شکل۔* 1993ء میں شائع کیا۔۔

## اعزازات و اعتراف
ناہید عابدی کو 2014ء میں بھارت کا چوتھا بڑا شہری اعزاز پدم شری اعزاز دیا گیا۔

## تعلیمی کاوشیں
* 
* 

## مزید دیکھیے
* عبد الرحیم خان خاناں

## حوالہ جات

## بیرونی روابط
* 
* 
* 
* 

## مزید پڑھیے
* 

زمرہ:1961ء کی پیدائشیں
زمرہ:اتر پردیش کی مصنفات
زمرہ:اتر پردیش کی معلمات
زمرہ:اتر پردیش کے معلمین
زمرہ:ادب اور تعلیم کے شعبے میں پدم شری وصول کنندگان
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کے بھارتی تعلیمی نظریہ ساز
زمرہ:بھارتی تعلیمی نظریہ ساز خواتین
زمرہ:وارانسی کے اسکالر
زمرہ:ہندوستانی شیعہ شخصیات
زمرہ:مرزاپور کی شخصیات
زمرہ:بیسویں صدی کے بھارتی مصنفین
زمرہ:بیسویں صدی کی معلمات
آسٹریلوی ناول نگاروں کی فہرست

یہ **آسٹریلوی ناول نگاروں** کی نامکمل فہرست ہے۔
* جے ایم کوئٹزی
* پیٹرک وائٹ

## حوالہ جات

زمرہ:آسٹریلوی ناول نگار
زمرہ:ناول نگاروں کی فہرستیں بلحاظ قومیت
ڈنمارکی ناول نگاروں کی فہرست

یہ **ڈنمارکی ناول نگار**وں کی نامکمل فہرست ہے۔

* جوہنس ویلہمن جینسن
* کارل ایڈلف گجرلپ
* ہنرک پنٹوپڈان
* ہینز کرسچن اینڈرسن

## حوالہ جات
پرتگالی ناول نگاروں کی فہرست

یہ **پرتگالی ناول نگاروں** کی نامکلمل فہرست ہے۔
* حوزے سارا ماگو، مصنف اندھے لوگ
* پاؤلو کویلہو، مصنف کیمیا گر

## حوالہ جات

زمرہ:پرتگالی شخصیات کی فہرستیں بلحاظ پیشہ
زمرہ:پرتگالی ناول نگار
زمرہ:ناول نگاروں کی فہرستیں بلحاظ قومیت
روسی زبان کے شعرا کی فہرست

یہ **روسی شعرا** کی نامکمل فہرست ہے۔
* الکساندربلوک
* الیکزاندرپشکن
* الیکساندر کوپرن
* ایوان بونن
* ایوگینی یوتوشینکو
ب
* بریس پاسترناک
ج
* جوزف برودسکی
ح
* حمزہ حکیم زادہ نیازی
ر
* رسول حمزہ توف
س
* سرگیئی یسینن
م
* موسا جلیل
ن
* نکولائی زبولوتسکی
و
* ولادیمیر مایاکوفسکی
* ولادیمیرلوگوفسکوئی

## مزید دیکھیے
* روسی ناول نگاروں کی فہرست

## حوالہ جات

زمرہ:روسی شخصیات کی فہرستیں بلحاظ پیشہ
زمرہ:روسی شعراء
زمرہ:روسی مصنفین
زمرہ:سوویتی شعراء
زمرہ:فہرست شعراء بلحاظ زبان
زمرہ:ویکی ڈیٹا سے مختلف مختصر وضاحت
سوراخ دار جڑ

**سوراخ دار جڑ**  دانت کی جڑ کے اندر موجود خالی جگہ کو کہتے ہیں۔ یہ دانت کے اندر قدرتی طور پر بنے خلا کا حصہ ہے جو دانت کی قناتی بافت، اصل اور ذیلی جڑوں پر مشتمل ہوتا ہے۔ یہ ذیلی جڑیں دانت کی سوراخ دار جڑوں کو ایک دوسرے سے جوڑتی ہیں۔
زمرہ:تشریح الاسنان
زمرہ:دانت کے اجزا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
میلن میٹس ڈوٹر

**میلن میٹس ڈوٹر**  فنی نسب کی سویڈش بیوہ عورت تھی جس پر چڑیل ہونے کا الزام اس کی اپنی بیٹیوں نے عائد کیا تھا۔ اس پر جادوگری، شیاطین سے تعلقات اور بچے چرانے کا الزام تھا۔ اس عورت نے اپنی ہی بیٹیوں کے بچوں یعنی اپنے نواسوں کو بھی نہ بخشا تھا، میلن نے انھیں اغوا کر کے شیطان پر نذر کر دیا۔ میلن میٹس ڈوٹر کو اپنا جرم قبول نہ کرنے پر زندہ جلا دیا گیا تھا۔ کہا جاتا ہے کہ میلن نے زندہ جلنے کے دوران کوئی ایک آواز منہ سے نہ نکالی۔ سویڈن میں جادوگری میں ملوث عورتوں کا گلہ گھونٹا یا سر قلم کیا جاتا تھا، یہ پہلا واقعہ تھا جس میں زندہ جلایا گیا۔ اسے 5 اگست 1676ء کو سزا دی گئی تھی۔ اس کا جنم 1613ء میں سویڈن میں ہوا تھا۔

## مزید دیکھیے
* مدر شپٹن

## حوالہ جات

زمرہ:1613ء کی پیدائشیں
زمرہ:1676ء کی وفیات
زمرہ:سترہویں صدی کی سویڈش شخصیات
زمرہ:سزائے موت یافتہ سویڈش شخصیات
زمرہ:سترہویں صدی کی فنی خواتین
زمرہ:سترہویں صدی میں سویڈن سے سزائے موت یافتہ شخصیات
زمرہ:سترہویں صدی کی سزائے موت
زمرہ:سویڈن سے سزائے موت یافتہ شخصیات
بیگم شریف

**بیگم شریف** اردو زبان کی ادیبہ ہونے کے ساتھ ساتھ ایک معروف سماجی کارکن بھی تھیں۔ تحریک پاکستان کی مجاہدہ کی حیثیت سے بھی آپ نے کام کیا۔انجمن ترقی اردو پاکستان (خواتین) سے بھی منسلک رہیں اور اردو کی ترویج و اشاعت میں نہایت فعال کردار ادا کیا۔ آپ کی وفات 15 ستمبر 1992ء کو کراچی میں ہوئی اور تجہیز و تکفین بھی کراچی میں انجام پائی۔

## مزید دیکھیے
* بیگم فاطمہ
* بیگم شفیع
* ایلس فیض

## حوالہ جات

زمرہ:1992ء کی وفیات
زمرہ:کراچی میں وفات پانے والی شخصیات
زمرہ:15 ستمبر کی وفیات
بیگم شفیع

**بیگم شفیع** کا اصل نام قریشہ سلطانہ بشری تھا۔ 1897ء کو دہلی بھارت میں پیدا ہوئیں۔ آپ معروف علمی شخصیت ڈاکٹر سیّد شفیع احمد محقق دہلوی کی اہلیہ تھیں۔ آپ اردو زبان کی شاعرہ، ادیبہ اور صحافی ہونے کے ساتھ ساتھ تحریک پاکستان کی سرگرم کارکن بھی تھیں۔ کل پاکستان انجمن مہاجر خواتین کی صدر اور مسلم لیگ پنجاب (شعبہ خواتین) کی نائب صدر رہیں۔ آپ نے ہفت روزہ "دستکاری" دہلی (بعد ازاں لاہور و اسلام آباد) کی مدیرہ کے طور پر بھی کام کیا۔ آپ نے 12 جون 1970ء کو جھنگ میں وفات پائی۔ تدفین احمدیہ قبرستان ربوہ ضلع جھنگ میں کی گئی۔ آپ کا واحد مجموعۂ کلام "کلام بشریٰ" کے نام سے 1960ء میں شائع ہوا۔

## حوالہ جات

زمرہ:1897ء کی پیدائشیں
زمرہ:1970ء کی وفیات
زمرہ:دہلی کی شخصیات
زمرہ:پاکستانی احمدی
روسی زبان کے ناول نگاروں کی فہرست

یہ روسی ناول نگاروں کی ایک نامکمل فہرست ہے۔
## فہرست
* الیا اہرن برگ
* الیکزاندرپشکن
* الیکزینڈر سلزینسٹائن
* الیکساندر کوپرن
* الیکساندرفادیئیف
* انتون چیخوف
* ایوان بونن
* ایوان ترگنیف
* ایوگینی یوتوشینکو
ب
* بردی قربابائیف
* بریس پاسترناک
ف
* فیودر دوستوئیفسکی
ل
* لیو ٹالسٹائی
م
* میخائل شولوخوف
* میکسم گورکی
ک
* کورولینکو
ی
* یاکوب کولاس

## مزید دیکھیے
* روسی ادب

## حوالہ جات

زمرہ:روسی افسانچہ نگار
زمرہ:روسی شخصیات کی فہرستیں بلحاظ پیشہ
زمرہ:روسی مصنفین
زمرہ:روسی ناول نگار
زمرہ:سوویتی مصنفین
زمرہ:مصنفین کی فہرستیں بلحاظ زبان
زمرہ:ناول نگاروں کی فہرستیں بلحاظ قومیت
زمرہ:ویکی ڈیٹا سے مختلف مختصر وضاحت
زمرہ:روسی زبان
یو ٹرن

**یو ٹرن**  گاڑی چلانے کے دوران °180 گھوم کر اپنے سفر کے رخ کو متضاد سمت میں کرنے کو کہتے ہیں۔ اسے یو ٹرن اس لیے کہا جاتا ہے کیونکہ یہ کوشش کسی طرح سے انگریزی زبان کے حرف U سے بہت مشابہ ہوتی ہے۔ کچھ علاقوں میں ایسا کرنا غیر قانونی ہے، جب کہ کچھ جگہوں پر یہ عام گاڑی پلٹنے کی طرح ہے، محض مزید وسیع ہے۔ کچھ اور علاقوں میں گلیوں پر وقتًا فوقتًا "U-turn permitted"  یا "یو ٹرن کی اجازت ہے" یا پھر "U-turn only" یا "صرف یو ٹرن" نشان زدہ ہوتا ہے۔ 

کبھی کبھی منقسم شاہراہ پر خصوصی یو ٹرن والے ریمپ بنے ہوتے ہیں تاکہ آمد و رفت کو یو ٹرن کی سہولت فراہم کی جا سکے، حالانکہ ان کا استعمال اکثر محدود ہوتا ہے کیونکہ یہ سہولت صرف ہنگامی اور پولیس کی گاڑیوں کو دی جاتی ہے۔

## یو ٹرن اور سڑکوں کی موزونیت
یو ٹرن کا سب سے اہم فائدہ یہ ہوتا ہے کہ کسی گاڑی چلانے والے کو اپنی مخالف سمت میں جانے کا موقع ملتا ہے۔ یہ مڑنا اثنائے راہ بھی ہو سکتا ہے یا پھر کسی گاڑی چلانے والے کے اچانک اپنے مقام آغاز یا پہلے ہی کسی عبور کردہ مقام پر دوبارہ جانے کے کام آتا ہے۔ تاہم ایسا کرنے کے کیے یہ ضروری ہوتا ہے کہ سڑکیں کشادہ ہو اور گاڑی کو پلٹنے کی سہولت ہو۔ کئی بار یہ دیکھا گیا ہے ایک گاڑی ایسی جگہ سے مڑتی ہے جہاں سڑک ختم ہوتی ہے یا گڑھے کھودے ہوئے ہوتے ہیں۔ ایسی صورت میں گاڑی، اس کے چلانے والوں کی جان اور گاڑی میں موجود ساز و سامان سب کی حفاظت داؤ پر رکھ دی جاتی ہے اور ایک معمولی غفلت بھی کسی ناگہانی واقعے کو دعوت دے سکتی ہے۔ یہ خطرہ اچانک یوٹرن لینے یا آوارہ جانوروں کے نمودار ہونے کی صورت میں اور زیادہ ہوتا ہے۔ 

سڑکوں پر بنائے گئے یوٹرن  شہریوں کيلئے کس قدر مفید ہوتے ہیں، اس کا اندازہ 2019ء میں پاکستان کے دار الحکومت میں لگائی گئی بندشوں سے ہوتا ہے۔ اسلام آباد میں اکثر شاہ راہوں پر کئی یوٹرن  رکاوٹیں لگا کر کئی یو ٹرن بند کردیے گئے تھے۔ اس کی وجہ سے شہریوں کو شدید مشکلات کا سامنا پیش آیا ہے۔ ٹریفک پولیس کا کہنا ہے کہ یوٹرنوں کی یہ بندش عوام کی حفاظت اور سہولت دونوں کيلئے ضروری ہے۔

## مزید دیکھیے
* یوٹرن (سیاست)

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سڑکیں
زمرہ:شارعی نقل و حمل
خالد علیگ

**خالد علیگ** پاکستانی مایہ ناز شاعر اور صحافی تھے۔ اُن کا اصل نام سید خالد احمد شاہ تھا۔ وہ 1925ء میں قائم گنج، ضلع فرخ آباد (اُتر پردیش) میں پیدا ہوئے تھے۔ انھوں نے علی گڑھ مسلم یونیورسٹی سے تعلیم حاصل کی اور قیام پاکستان کے بعد 1947ء میں پاکستان آ گئے۔ وہ پیشہ کے اعتبار سے سِول انجینئر تھے اور انھوں نے اپنی ملازمت کے سلسلے میں اوکاڑہ، لاہور، سکھر، میرپور خاص اور دیگر شہروں میں قیام کیا۔ 1960ء میں وہ مستقلاً کراچی آ گئے اور پھر تاعمر اسی شہر میں قیام پزیر رہے۔ خالد علیگ ہمیشہ انجمن ترقی پسند مصنّفین کی صف اوّل میں شامل رہے۔ انھوں نے اپنی صحافت کا آغاز لکھنؤ کے جریدے تنویر سے کیا تھا۔ ملازمت سے ریٹائرمنٹ کے بعد وہ ایک مرتبہ پھر صحافت کے شعبے سے وابستہ ہوئے اور کمیونسٹ پارٹی آف پاکستان کے جریدے منشور سے منسلک ہو گئے۔ بعد ازاں وہ روزنامہ مساوات کے عملہ ادارت میں شامل ہوئے اور اس کے مدیر کے عہدے تک پہنچے۔

جناب خالد علیگ ایک خوش گوشاعر تھے۔ وہ ہمیشہ ترقی پسند نظریہ سے وابستہ رہے۔ انھوں نے ہر دور میں مزاحمتی شاعری کی جو ان کی شناخت بن گئی۔ ان کا شعری مجموعہ غزال دشت سگاں کے نام سے اشاعت پزیر ہوا تھا۔ وہ ہمیشہ سرکاری اعزازات سے دور بھاگتے رہے تاہم جب 3 جون 1999ء کو کراچی پریس کلب نے انھیں تاحیات اعزازی رکنیت پیش کر کے اپنے وقار میں اضافہ کرنا چاہا تو انھوں نے اسے رد نہ کیا۔ ان کا آخری قطعہ ملاحظہ ہو جو ان کی زندگی کا ماحاصل سمجھا جا سکتا ہے۔

:دیوار بن کے ظلم کے آگے اڑے گا کون

:ارباب جہل و جبر کے پیچھے پڑے گا کون

:میں اپنی جنگ لڑ بھی چکا، ہار بھی چکا

:اب میرے بعد میری لڑائی لڑے گا کون

پندرہ اگست 2007ء کو خالد علیگ کراچی میں وفات پاگئے۔وہ کراچی میں قبرستان مولا مدد، ریڑھی گوٹھ لانڈھی کے قبرستان میں آسودہ خاک ہیں۔

## حوالہ جات

زمرہ:1925ء کی پیدائشیں
زمرہ:2007ء کی وفیات
زمرہ:پاکستانی اردو شعرا
زمرہ:علیگ
زمرہ:کراچی کی شخصیات
زمرہ:اموات بسبب سرطان ریہ
اسلام میں سبز رنگ

سبز یا ہرا رنگ (عربی زبان: أخضر) اسلام اور تاریخ اسلام میں کئی جگہ مستعمل ہے اور اب یہ بطور علامت استعمال ہوتا ہے۔ 12ویں صدی میں دولت فاطمیہ نے سبز رنگ کو بطور نسلی رنگ منتخب کیا۔ اس کے بر خلاف سنی عباسیوں نے سیاہ رنگ منتخب کیا۔ فاطمیوں کے بعد شیعہ میں سبز رنگ مسلسل زیر استعمال رہا البتہ سنیوں نے بھی اسے اپنایا۔ پرچم سعودی عرب مکمل سبز رنگ کا ہے۔

## حوالہ جات

زمرہ:اسلامی علامات
زمرہ:ثقافت میں رنگ
زمرہ:چھوٹے پیغام خانوں کا استعمال کرنے والے مضامین
بیگم فاطمہ

## تعارف
آپ اردو زبان کی ادیبہ اور مترجم تھیں۔ آپ کا تعلق سر سید احمد خان کے خانوادے سے تھا ۔ معروف علمی شخصیت پروفیسر مرزا محمد سعید آپ کے شوہر
اور سید محمد علی آپ کے والد تھے ۔
## وفات
بیگم فاطمہ نے 1960ء میں کراچی شہر میں وفات پائی اور تجہیز و تکفین بھی کراچی میں انجام پائی۔ آپ نے سر ہنری شارپ کے انگریزی ناول کا اردو زبان میں ترجمہ کیا جو "حشیشین" کے نام سے شائع ہوا۔

یہ ناول حسن بن صباح اور ان کے گروہ کے خوارج کے بارے میں ہے جنھیں تاریخ میں حشیشین کہا جاتا ہے۔ حالانکہ حشیشین کا مطلب حشیش کا خوگر ہے، مگر یہی لفظ انگریزی لفظ Assasin کا مصدر بنا جو سیاسی قاتل کی طرف اشارہ ہے۔ حشیشینوں نے صلاح الدین ایوبی کو ہلاک کرنے کی کوشش کی، مگر وہ ناکام رہے۔ حشیشین حسن بن صباح سے ناقابل بیان حد تک وفادار تھے، جس نے ان کے لیے جنت کا وعدہ کیا تھا۔

## حوالہ جات

زمرہ:1960ء کی وفیات
زمرہ:کراچی میں وفات پانے والی شخصیات
زمرہ:اردو مترجمین
زمرہ:پاکستانی اردو مصنفین
تھرماس

**تھرماس**  ایک ایسا برتن سے جو لمبے عرصے تک کسی سیال مادے کو (جیسے کہ چائے، گرم پانی، سوپ وغیرہ) ماحول اور آپ و ہوا میں پھیلے درجہ حرارت سے محفوظ انداز میں گرم یا ٹھنڈا رکھے، جیسا کہ اس مادے کو تھرماس میں ڈالا گیا تھا۔ اسے انگریزی زبان میں متبادل لفظ کے طور **ویکیوم فلاسک** بھی کہا جاتا ہے، جس کی وجہ یہ ہے کہ اس برتن اس طرح سے بند کر دیا جاتا ہے کہ اس میں اطراف و اکناف کی ہوا کا آنا جانا آسان نہیں ہوتا۔ تھرماس کی ایجاد سر جیمس دیوار نے کی تھی۔ تھرماس میں دو فلاسک ہوتے ہیں، جس میں سے ایک دوسرے کے اندر رکھا جاتا ہے اور یہ گلے جیسے دکھنے والے مقام پر جڑتے ہیں۔ ان دو فلاسک کے بیچ کی خلاء جزوی طور پر ہوا سے خالی ہوتی ہے، جس سے بے ہوا جیسی کیفیت ابھرتی ہے۔ اس سے کسی بھی طرح تھرماس میں رکھے سیال مادے کے تیزی سے گرم ہونے یا سرد ہونے کے امکان کو روکا جا سکتا ہے۔

## بو کا جمنا اور اس کا دور کرنا
اکثر خواتین کو اس بات کا تجربہ ہو گا کہ اگر تھرماس ایک لمبے عرصے تک بند رکھا رہے یا استعمال نہ ہو تو اس میں سے بو آنے لگتی ہے جو باربا دھونے پر بھی ختم نہیں ہوتی ۔ تھرماس کی بو سے چھٹکارا پانے کے لیے کئی طریقوں میں سے ایک یہ بھی ہے کہ تھوڑی سی دہی میں نمک ملا کر تھرماس کے اندر لگائیں اور 5 منٹ کے لیے چھوڑ دیں۔ پھر اس تھرماس کو برتن دھونے والے صابن سے دھو کر خشک کر لیں ۔ ناگوار بو مکمل طور پر ختم ہو جائے گی۔

## حوالہ جات

زمرہ:1892ء کی متعارفات
زمرہ:سکاٹش ایجادات
زمرہ:سمانہ
زمرہ:فراغ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کی ایجادات
زمرہ:1892ء میں سائنس
زمرہ:گھر
زمرہ:مملکت متحدہ میں 1892ء
زمرہ:انتقال حرارت
زمرہ:میز کا سامان
ودیا سنہا

**ودیا سنہا** (15 نومبر 1947ء – 15 اگست 2019ء) بالی وڈ سنیما میں کام کرنے والی ایک بھارتی اداکارہ تھیں۔ ان کی زیادہ شہرت رجنی گندھا (1974)، چھوٹی سی بات (1975) اور پتی پتنی اور وہ (1978) جیسی لازوال فلموں میں بہترین اداکاری سے بنی تھی۔

## ابتدائی زندگی
ودیا سنہا 15 نومبر 1947 کو بھارت کے شہر بمبئی میں بالی وڈ فلم انڈسٹری کے لکھاری اور پروڈیوسر رانا پرتاپ سنگھ کے ہاں پیدا ہوئیں۔ رانا فلمی دنیا میں پرتاپ اے رانا کے نام سے مشہور تھے۔ رانا پرتاپ فلم ہدایت کار موہن سنہا کے داماد تھے۔
## فلمی زندگی
ودیا نے اٹھارہ سال کی عمر میں ماڈلنگ کرنا شروع کر دیا تھا۔ وہ مس بومبے رہی اور بہت سے برانڈ کے لیے ماڈلنگ کی جہاں سے بالآخر باسو چٹرجی کی نگاہ نے اس میں چھپی اداکارہ کو دیکھ لیا اور یوں اس کی فلمی زندگی کا آغاز ہوا۔ ان کی پہلی فلم راجا کاکا (1974ء) تھی۔ اس کے بعد رجنی گندھا (1974ء) اور چھوٹی سی بات (1975ء) میں کام کیا۔ اس کے بعد سنہ 1977ء میں انھوں نے کُل 6 فلموں میں اداکاری کے جوہر دکھائے، ان میں ″مکتی″، ″کرم″ اور ″کتاب" جیسی فلمیں رہیں، لیکن کوئی ہِٹ نہیں ہوئی۔ سنہ 1978ء میں انھوں نے پانچ فلموں میں کام کیا۔ اس میں ″شوہر بیوی اور وہ″ کامیاب رہی، لیکن اس کی کامیابی کا سہرا سنجیو کمار کو گیا۔

اس کے بعد ودیا مسلسل فلموں میں نظر آتی رہیں، لیکن سنہ 1981ء میں فلمی دنیا چھوڑنے کا اعلان کیا۔ پانچ سال بعد انھوں نے سنہ 1986ء میں واپسی کی۔ انھوں نے پھر دو فلموں میں کام کیا مگر وہ ناکامیاب رہیں۔ اس کے بعد آسٹریلیا چلی گئیں، پھر واپس آ کر فلموں اور ڈراما سلسلوں میں کرنا شروع کیا، سنہ 2011ء میں سلمان خان کی فلم باڈی گارڈ میں نظر آئی تھیں۔

## ٹیلی ویژن پر کام
ودیا سنہا نے کئی ایک ٹیلی ویژن سلسلوں میں بھی اداکاری کی جن میں بہو رانی (2000ء)، ”ہم دو ہیں نا“، ”بھابی“ اور ”کاویہ انجلی“ (2004ء)۔ سنہ 2011ء میں وہ این ڈی ٹی وی امیجن کے ٹی وی سلسلے ”ہار جیت“ میں دکھائی دیں۔ انھوں نے زی ٹی وی کے شو ”قبول ہے“ میں اسد اور ایان کی دادی، بڑی بی کا کردار نبھایا۔ انھوں نے ”اِتی سی خوشی“ میں نیہا کی دادی کا کردار بھی نبھایا۔ انھوں نے قلفی کمار باجے والا میں بھی کام کیا۔

## نجی زندگی
ودیا کا جنم 15 نومبر 1947ء کو ممبئی میں ہوا۔ ان کے والد پرتاپ اے رانا ایک فلم پروڈیوسر تھے۔ فلموں میں آنے سے پہلے ہی انھوں نے شادی کرلی تھی۔ ان کی پہلی شادی سنہ 1968ء میں وینکٹشورن ایئر سے ہوئی تھی۔ ان کے شوہر کا 1996ء میں انتقال ہو گیا تھا۔ اس کے بعد انھوں نے سنہ 2001ء میں نیتا جی بھیم راو سلونکھے سے شادی کی، لیکن 2009ء میں ان سے ودیا کا رشتہ ٹوٹ گیا۔

## حوالہ جات

زمرہ:اکیسویں صدی کی بھارتی اداکارائیں
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:ممبئی کی اداکارائیں
زمرہ:ہندی سنیما کی اداکارائیں
زمرہ:ہندی ٹیلی ویژن کی اداکارائیں
زمرہ:ممبئی کے اداکار
زمرہ:امراض قلب سے اموات
زمرہ:اموات بسبب امراض ریہ
زمرہ:بالی وڈ
زمرہ:بھارتی اسٹیج اداکار
زمرہ:نظام تنفس کی خرابی سے اموات
پی ٹی نرسمہا چار

**پی ٹی نرسمہا چار**  کا پورا نام پوروہیتا تھیرو ناراینا نرسمہا چار ہے۔ انھیں مختصرا **پوتینا** بھی کہا جاتا ہے۔ وہ کنڑ زبان کے شاعر اور ڈراما نگار تھے۔ انھیں ساہتیہ اکیڈمی اعزاز سے بھی نوازا جا چکا ہے۔ حکومت کرناٹک نے انھیں 1991ء میں پمپا اعزاز سے بھی نوازا ہے۔

## زندگی اور کیرئر
پو تی نا کی ولادت 17 مارچ 1905ء کو مانڈیا ضلع، کرناٹک میں ہوئی۔ 

ادیب اور لکھاری پونے کے ساتھ ساتھ انھوں نے ریاست میسور کی فوج میں بھی کام کیا تھا اور بعد میں میسور کی مجلس قانون ساز میں انھوں خدمات دیں۔۔ 23 اکتوبر 1998ء کو ان کی وفات ہوئی۔

## ادبی شراکتیں
پو تی نا کنڑ ادب میں نوودے تحریک کے حامی تھے۔ لکشمی نارائن بھٹ کے مطابق، “ وسیع پیمانے پر دیکھا جائے تو کنڑ ادب کا نوودے طرز تحریر پو تی نا کے طرز تحریر بالکل میل کھاتا ہے،“ پو تی نا کی زیادہ تر تحریریں قدرت کی خوبصورتی اور روحانیت کو بیان کرتی ہیں۔ انھوں نے اہلیا پر بھی کافی کچھ لکھا ہے۔ ان کی دو مشہور کتابوں میں اہلیا، جس میں کام اور دھرم کے ما بین تضاد کو بیان کیا ہے اور نرگامنا، جس میں گوکل سے کرشن کی واپسی کا تذکرہ ہے۔ پو تی نا کیے افسانوں میں میں غالبانہ شاعری کی جھلک ملتی ہے۔

## اعزازات
1991ء میں حکومت ہند نے انھیں پدم شری اعزاز سے نوازا۔

## حوالہ جات

زمرہ:1905ء کی پیدائشیں
زمرہ:1998ء کی وفیات
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بھارتی مرد شعرا
زمرہ:ساہتیہ اکیڈمی اعزاز یافتگان برائے کنڑ ادب
زمرہ:ضلع مانڈیا کی شخصیات
زمرہ:فضلاء مہاراجہ کالج میسور
زمرہ:کرناٹک کے شعرا
زمرہ:کنڑ شعرا
زمرہ:بیسویں صدی کے بھارتی ڈراما نگار اور ڈراما نویس
زمرہ:بھارتی مرد ڈراما نگار اور ڈراما نویس
حسن الدین احمد

**ڈاکٹر حسن الدین احمد** ریاست حیدرآباد اور حکومت ہند کی سیول سروس میں طویل عرصے تک خدمات انجام دینے والے ممتاز بھارتی سول سرونٹ اور محقق تھے۔ وہ بھارت کے مرکزی وقف کونسل کے رکن، غیر منقسم آندھرا پردیش میں وقف بورڈ کے صدرنشین اور بھارت کے قومی اقلیتی کمیشن کے صدرنشین بھی رہ چکے تھے۔

ڈاکٹر حسن الدین احمد نے الٰہیات، اسلامیات، بین مذہبی مذاکرات، سماجی اور تعلیمی موضوعات پر کئی تحقیقی اور علمی کتابیں تصنیف کیں۔ وہ *نغمہ الوہیت* کے نام سے بھگود گیتا کے اردو مترجم کے طور پر بھی جانے جاتے ہیں۔

## تعلیمی اور انتظامی خدمات

بھارت کی سیول سروس میں مختلف عہدوں پر خدمات انجام دیں۔ مرکزی وقف کونسل کے رکن کے طور پر وقف کے نظام کی ترقی میں حصہ لیا۔
غیر منقسم آندھرا پردیش میں وقف بورڈ کے صدرنشین کے طور پر انتظامی امور کی نگرانی کی۔ بھارت کے قومی اقلیتی کمیشن کے صدرنشین کے طور پر اقلیتی حقوق اور سماجی فلاح کے منصوبے متعارف کروائے۔

## علمی اور ادبی خدمات

ڈاکٹر حسن الدین احمد نے الٰہیات اور اسلامیات پر کئی کتابیں تحریر کیں۔

اردو ادب میں ان کے کئی تحقیقی اور تنقیدی کام شامل ہیں۔

*نغمہ الوہیت* کے تحت بھگود گیتا کا اردو ترجمہ پیش کیا۔ انھوں نے بین مذہبی مذاکرات اور سماجی و تعلیمی موضوعات پر بھی گراں قدر کام کیا۔

## تصانیف و تالیفات کی فہرست

* ہندوستان کا معاشرتی نظام، 1942ء
* اردو ترجمہ شریمد بھگوت گیتا، 1947ء
* فطری علاج، 1954
* اردو الفاظ شماری، 1973ء
* انجمن (سوانحی مضامین کا مجموعہ)، 1974ء
* محفل (سوانحی مضامین کا مجموعہ)، 1982ء
* بزم (انجمن اور محفل کے سوانحی مضامین کا انتخاب)، 1984ء
* جامع العطیات، 1984ء
* ساز مغرب (حصہ اول) - انگریزی شاعری کے 1100 منظوم اردو ترجموں کا مجموعہ، 1976ء
* ساز مشرق (حصہ اول) - عربی اور فارسی شاعری کے منظوم اردو ترجموں کا انتخاب، 1979ء
* ساز مشرق (حصہ دوم) - سنسکرت اور بر صغیر کی علاقہ وار شاعری کے منظوم اردو ترجمے، 1980ء
* زبان زد اشعار، 1982ء
* انگریزی شاعری کے منظوم اردو ترجموں کا تحقیقی و تنقیدی مطالعہ (پی ایچ ڈی مقالہ)، 1984ء
* قرآن فہمی: آسان راستہ، 1986ء
* جامعہ عثمانیہ، 1988ء
* احسن البیان فی علوم القرآن، 1989ء
* An Easy Way to the Understanding of the Quran، 1998ء
* A New Approach to the Study of Quran، 1987ء
* Strategies to Develop Waqf Administration in India، 1998ء
* Introducing the Quran، 2002ء
* A Brief History of Islam، 2004ء
*
## وفات

ڈاکٹر حسن الدین احمد 13 اگست 2019 کو حیدرآباد میں انتقال کر گئے۔ ان کی نماز جنازہ مسجد عزیز جنگ میں ادا کی گئی اور انھیں مسجد الماس خان کے قبرستان میں دفن کیا گیا۔

## حوالہ جات

## بیرونی روابط
* حسن الدین احمد کی پیش کردہ کتابیں

زمرہ:2019ء کی وفیات
زمرہ:13 اگست کی وفیات
زمرہ:حیدر آباد، دکن کے مصنفین
زمرہ:ماہرین تعلیم
زمرہ:2019ء کی وفیات
زمرہ:13 اگست کی وفیات
زمرہ:حیدر آباد، دکن کے مصنفین
زمرہ:ماہرین تعلیم
تہمینہ جنجوعہ

پاکستان کی ایک اعلیٰ سفارتکار تہمینہ جنجوعہ کو وزارت خارجہ کا سیکرٹری مقرر کیا گیا ہے، وہ ملک کی تاریخ کی پہلی خاتون ہیں جو اس منصب پر متمکن ہوئیں

دفتر خارجہ سے جاری ایک بیان میں بتایا گیا کہ وزیر اعظم نواز شریف نے اس تقرری کی منظوری دی

وہ اس وقت اقوام متحدہ کے جنیوا آفس میں پاکستان کی مستقل مندوب کے طور پر کام کر رہی ہیں۔ اس سے قبل وہ اٹلی میں بطور پاکستانی سفیر کے فرائض انجام دیتی رہی ہیں۔

دفتر خارجہ کے بیان کے مطابق تہمینہ جنجوعہ ملک اور بیرون ملک کام کا وسیع تجربہ رکھتی ہیں جو 32 سال پر محیط ہے۔

2011ء میں اٹلی میں بطور سفیر تعیناتی سے قبل وہ اسلام آباد میں ترجمان دفتر خارجہ بھی رہ چکی ہیں
زمرہ:اقوام متحدہ میں پاکستان کے مستقل مندوبین
زمرہ:بقید حیات شخصیات
زمرہ:پاکستان کی وفاقی وزرا خواتین
زمرہ:پاکستان کے سیکریٹری خارجہ
زمرہ:پاکستانی خواتین سفارت کار
زمرہ:پاکستانی خواتین سفرا
زمرہ:پاکستانی سفرا برائے اطالیہ
زمرہ:پاکستانی محققین
زمرہ:پنجابی شخصیات
زمرہ:خواتین وزرائے خارجہ
زمرہ:جامعہ قائداعظم کے فضلا
زمرہ:مقالے جن میں انگریزی زبان کا متن ہے
زمرہ:پاکستانی سفارت کار
زمرہ:ویکی ڈیٹا سے مختلف مختصر وضاحت
امیر گلستان جنجوعہ

**امیر گلستان جنجوعہ** خیبر پختونخوا کے سابق گورنر تھے۔ 19 فروری 2019ء (منگل) کو راولپنڈی میں انتقال کرگئے۔

اُن کی عمر پچانوے برس تھی۔ ان کی نماز جنازہ (منگل) شام چار بجے ریس کورس قبرستان راولپنڈی میں ادا کی گئی۔

گلستان جنجوعہ نے سعودی عرب، متحدہ عرب امارات اور نیپال میں پاکستان کے سفیر کی حیثیت سے بھی خدمات انجام دیں۔
## حوالہ جات

زمرہ:1924ء کی پیدائشیں
زمرہ:2019ء کی وفیات
زمرہ:خیبر پختونخوا کے گورنر
زمرہ:عہدیداران پاک فوج
زمرہ:1920ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی شخصیات
زمرہ:پاکستانی سیاست دان
زمرہ:پاک فوج کے بریگیڈیئر
ناصر خان جنجوعہ

پاکستان میں قومی سلامتی کے مشیر جنرل (ر) ناصر جنجوعہ نے اپنے عہدے سے 27 جون 2018ء کو استعفی دے دیا،

ناصر جنجوعہ نے اپنا استعفی نگران وزیرِ اعظم جسٹس (ر) ناصر الملک کو بھیجا جنھوں نے ان کا استعفی منظور کر لیا

لیفٹننٹ جنرل (ر) ناصر خان جنجوعہ کو 2015ء میں اس وقت کی مسلم لیگ (ن) کی حکومت نے قومی سلامتی کا مشیر مقرر کیا تھا۔

بعد ازاں 2016ء میں اس وقت کے وزیرِ اعظم نواز شریف نے ناصر جنجوعہ کو انسدادِ دہشت گردی کے لیے وضع کردہ 'نیشنل ایکشن پلان' پر عمل درآمد کی مانیٹرنگ ٹاسک فورس کا سربراہ بھی مقرر کیا تھا۔

قومی سلامتی کے مشیر مقرر ہونے سے قبل ناصر جنجوعہ پاکستانی فوج میں لیفٹننٹ جنرل کے عہدے پر فائز تھے اور ریٹائرمنٹ سے قبل کور کمانڈر سدرن کمانڈ (کوئٹہ) تعینات تھے
## حوالہ جات

زمرہ:بقید حیات شخصیات
زمرہ:پاکستان ملٹری اکیڈمی کے فضلا
زمرہ:پاکستانی جرنیل
زمرہ:پاکستانی سفارت کار
زمرہ:پاکستانی سیاسی علماء
زمرہ:پاکستانی علما
زمرہ:پنجابی شخصیات
زمرہ:نیشنل ڈیفنس یونیورسٹی، پاکستان کے فضلا
زمرہ:کوئٹہ کی شخصیات
زمرہ:نواز شریف انتظامیہ
زمرہ:نیشنل ڈیفنس یونیورسٹی، پاکستان کا تدریسی عملہ
زمرہ:ہلال امتیاز وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کی پاکستانی عسکری شخصیات
زمرہ:بیسویں صدی کی عسکری شخصیات
زمرہ:اکیسویں صدی کی پاکستانی عسکری شخصیات
زمرہ:پاکستان ملٹری اکیڈمی کا تدریسی عملہ
زمرہ:فارمین کرسچین کالج کے فضلا
زمرہ:پاکستانی مسلم شخصیات
زمرہ:بلوچستان تنازع کی شخصیات
زمرہ:پنجاب رجمنٹ کے افسر
زمرہ:اسٹاف کالج، کوئٹہ کے فضلا
زمرہ:نیشنل ڈیفنس یونیورسٹی، پاکستان کے فضلاء
مہمان نوازی

**مہمان نوازی**  یا ضیافت مہمان اور میزبان کے مابین تعلقات کا نام ہے۔ میزبان مہمان کا خندہ پیشانی سے استقبال کرتا ہے۔وہ زائرین، اجنبی اور مہمان کی تفرہح اور آرام کا خیال بھی رکھتا ہے۔

## اشتقاقیات
عربی زبان میں مہمان کو ضیف کہتے ہیں اور میزبان کو مضیف۔ انگریزی زبان میں مہمان کے لیے guest کا لفظ آتا ہے جو لاطینی لفظ hospes کے نکلا ہے۔ اسی سے host اور stranger نکلے ہیں جو بالترتیب میزبان اور اجنبی کے معنی دیتے ہیں۔ میزبانی گھر کے علاوہ تجارتی طور پر بھی کی جاتی ہے۔ ہوٹل اور ریستوراں وغیرہ باقاعدہ پروفیشنل میزبان ہوتے ہیں۔

## تاریخ میں
قدیم تہذیب میں مہمان نوازی کا عام وراج پایا جاتا ہے۔ مہمان نوازی میں مہمان کی استقبال، کھانا کھلانا، پناہ دینا اور رہنے کا انتظام کرنا شامل ہے۔

## عالمی تصور
### قدیم یونان
قدیم یونان میں مہمان نوازی کا تصور پایا جاتا تھا۔ مہمان میزبان کی تمام ضروریات کا خیال رکھتا تھا۔ قدیم یونان میں مہمان نوازی کو خدائی کام مانا جاتا تھا۔ یہ ایک اہم سماجی خدمت بھی سمجھی جاتی تھی۔

### بھارت اور نیپال
بھارت اور نیپال میں مہمان کو اتیتھی دیوو بھوا کہا جاتا ہے یعنی “مہمان خدا کا روپ پے“۔ کئی قدیم کہانیوں میں دکھیا گیا ہے کہ خدا یا کوئی بزرگ ہستی مہمان کی شکل میں آتی ہے اور اچھے میزبان کو انعام دیتی ہے۔ قدیم ہندوستانی ادب کے تیروکال میں اخلاقیات اور اخلاق کے موضوع میں ایک مکمل باب (باب 9) مہمان نوازی پر ہے۔

### یہودیت
کتاب پیدائش ( اور) میں ابراہیم اور لوط کا تذکرہ موجود ہے جب فرشتے مہمان بن کر ابراہیم کے پاس آتے ہیں۔ عبرانی زبان میں مہمان نوازی کو ہکنشت عورحیم (הכנסת אורחים) یعنی مہمانوں کا استقبال کرنا کہتے ہیں۔ مہمان کے آرام اور تفریح کا خیال رکھا جاتا ہے۔ جب مہمان جانے کا ارادہ کرتا ہے تو میزبان اسے گھر کے باہر تک چھوڑ کر آتا ہے اور پرامن سفر کی دعائیں دیتا ہے۔
ابراہیم کو حکم ہوا تھا کہ وہ مہمان کی تین چیزوں کا خیال رکھیں:
* اچیلا (کھانا)
* شطیہ (پانی)
* لینہ (رہائش)
ان تینوں ضروریات کا ذکر (کتاب پیدائش، 21:33) میں بطور ”عشل“ ہوا ہے۔

### مسیحیت
مسیحیت میں مہمان نوازی ایک خوبی ہے جسے زائرین کے ساتھ ہمدردی سے تعبیر کیا جاتا ہے۔  عہد نامہ قدیم میں مہمان کے پیر دھونے اور بوسہ دینے کا تذکرہ ہے۔ عہد نامہ جدید میں یسوع مسیح کا قول ہے جس نے مہمان یا اجنبی کا استقبال کیا اس نے گویا میرا استقبال کیا۔ بائبل کی تعلیمات کی بنیاد پر کچھ مغربی ممالک نے پناہ گزینوں کی ضیافت کا رواج شروع کر دیا۔

### پشتون
میل ماستیا پشتونوالی کے اہم اصولوں میں سے ایک ہے۔ وہ مذہب، دین، ذات، نسل اور معاشی حالت سے قطع نظر مہمان کو عزت دیتے ہیں اور بدلے میں کوئی امید بھی نہیں رکھتے ہیں۔ پشتون اپنی ضیافت کے لیے مشہور ہیں۔

### اسلام
اسلام میں مہمان نوازی ایک اہم دینی فریضہ ہے جسے بحسن و خوبی انجام دیا جاتا ہے۔ اسلام میں ہر آنے والے کو السلام علیکم کہا جاتا ہے یعنی آپ پر سلامتی ہو۔ اسلام کے پیغمبر محمد بن عبد اللہ  نے قران کی روشنی میں مہمان کے ساتھ عزت و اکرام کا حکم دیا ہے چاہے وہ قیدی ہی کیوں نہ ہو۔

ابو عزیزی بن عمر روایت کرتے ہیں: میں غزوہ بدر کے قیدیوں میں سے ایک قیدی تھا۔ حضرت محمد  نے فرمایا: “میں تم لوگوں کو قیدیوں کے ساتھ اچھے برتاو کا حکم دیتا ہوں“ اسلام قبول کرنے کے بعد میں مدینہ منورہ کے انصار میں سے تھا اور جب بھی ظہرانہ یا عشائیہ کا وقت آتا تو میں قیدیوں کو کھجور فراہم کرتا تھا کیونکہ میں بھی حکم نبوی کی وجہ بطور قیدی کھانا کھلایا گیا تھا۔
اے نبی! اپنے رب کی طرف دعوت دو حکمت اور عمدہ نصیحت کے ساتھ اور لوگوں سے مباحثہ کرو ایسے طریقے پر جو بہترین ہو۔

## حوالہ جات

زمرہ:ثقافتی انسانیات
زمرہ:مراسم اخلاق
زمرہ:مہمان نوازی کی صنعت
اشوک چکر

[بائیں|تصغیر|200px|Illustration of the [اشوک اعظم Chakra, as depicted on the بھارت کا پرچم۔]]
[تصغیر|220px|Depiction of a [chakravartin، possibly اشوک اعظم، with a 16-spoked wheel (1st century BCE/CE)]]
**اشوک چکر**  دھرم چکر کا ایک عکس ہے جس میں 24 لکیریں ہیں۔ اسے اشوک چکر اس لیے کہا جاتا ہے کہ اشوک کے کتبوں میں اس کا ذکر ہے۔ اشوک کے کتبوں میں شیر کا نشان ہے جسے بھارت کا قومی نشان بھی بنایا گیا ہے۔ اشوک چکر پرچم بھارت کا حصہ ہے۔ سفید پس منظر میں نیلے دھاریوں والا اشرک چکر پرچم بھارت میں 22 جولائی 1947ء کو شامل کیا گیا۔ اس سے قبل ماقبل آزادی کے پرچم میں چرخہ تھا جسے بدل کر اشوک چکر رکھ دیا گیا۔
بھارت میں بہادری کا سب سے بڑا انعام جسے سب سے با ہمت، با حوصلہ اور ملک کے تئیں قربانی کے اعزاز میں دیا جاتا ہے، اسے بھی اشوک چکر کہا جاتا ہے۔

## تاریخ
گوتم بدھ کو بودھ گیا میں نروان ملنے کے بعد وہ وارانسی کے پاس سارناتھ چلے گئے جہاں ان کی ملاقات اشوجیت، مہانام، کونڈنیا، بھڈیا اور واشپ سے ہوئی جنھوں نے پہلے گوتم بدھ کا بائیکاٹ کیا ہوا تھا۔ گوتم بدھ نے انھیں اپنی پہلی تعلیمات سے روشناس کرایا اور دھرم چکر کی بنیاد رکھی۔ یہ پہل دراصل اشوک نے کی تھئ جس نے بعد میں چکر کو اپنے ستونوں کی چوٹی پر کندہ کرایا تھا۔

اشوک چکر میں 24 لکیریں بدھ کے 12 روابط (دونوں جانب سے) کو نشان زد کرتا ہے۔ پہلی 12 لکیریں آزمائش کے 12 درجات کو بتاتا ہے۔ اگلی 12 لکیریں ‘کوئی وجہ نہیں تو اثر بھی نہیں‘ کو ظاہر کرتا ہے۔ لہذا، ذہن کی حاضری کی وجہ سے دماغی حالت کی تخلیق رک جاتی ہے۔ یہ عمل پیدائش اور موت کو روک دیتا ہے، اسے ہی ‘نبانا‘ کہتے ہیں۔ 12 روابط مندرجہ ذیل ہیں؛

# اودیا
# سنسکار
# وگیان
# نام روپ
# شڈایاتن
# سپرش
# ویدنا
# ترشنا
# اپادان
# بھو
# جاتی
# جرامرن

یہ 12 رابط شروع سے اور 12 بالعکس دھرم کے 24 لکیروں کو ظاہر کرتے ہیں۔

## قومی پرچم بھارت میں شمولیت
اشوک چکر کو بھارت کے قومی پرچم کے درمیان میں شامل کیا گیا۔ دائوہ والا اشوک چکر ملک کی ترقی کی علامت ہے۔

## حوالہ جات

زمرہ:اشوک کی یادگاریں
زمرہ:بھارت کی قومی علامات
زمرہ:بھارتی ثقافت
زمرہ:ویکی ڈیٹا سے مطابقت رکھنے والی مختصر تفصیل
دوالمیال توپ

**دوالمیال توپ**پہلی جنگ عظیم میں اس گاؤں کے لوگوں کے غیر معمولی کردار کے اعتراف میں 1925ء میں یہاں حکومت برطانیہ کی جانب سے عطا کی گئی آرٹلری توپ نصب کی گئی۔ اسکاٹ لینڈ میں بنائی گئی اس توپ کی چمک دمک تقریباً ایک صدی بعد بھی جوں کی توں برقرار ہے اور تمام علاقے میں دوالمیال کی وجہ شہرت اور پہچان سمجھی جاتی ہے۔
## توپ کی حقیقت
مقامی طور پر یہ مشہور ہے کہ یہ گن کسی ایک شخص کی بہادری پر اسے منہ مانگا انعام دیا گیا جب کہ اصل حقیقت یہ ہے کہ پہلی جنگِ عظیم (18-1914) میں صرف اس گاﺅں سے تعلق رکھنے والے 460 فوجیوں نے حصہ لیا اور مختلف محاذوں پر لڑتے ہوئے اپنی جانوں کا نذرانہ پیش کیا۔ پہلی جنگِ عظیم ختم ہوئی تو حکومت ِ برطانیہ نے ان سپاہیوں کی خدمات کے اعتراف میں 1925ء میں اس گاؤں میں ایک توپ نصب کی جو اب بھی گاﺅں کے مرکزی چوک میں نمایاں دکھائی دیتی ہے۔یہ توپ رائل انڈین آرمی کے فیلڈ مارشل برڈ ووڈ کی نگرانی میں نصب کی گئی تھی۔ اس جنگ میں اس گاﺅں کے ایک 100سے زائد وائسرائے کمشن افسر ہوئے۔ بہادری کے صلے میں ایسی ایک اور توپ سکاٹ لینڈ میں نصب ہوئی۔
## انفرادی نہیں اجتماعی انعام
پورے ایشیا میں 460 کی تعداد ہونے کی وجہ دوالمیال کو آرٹلری توپ انعام میں دی گئی   جبکہ ایشیا میں  دوسری بڑی تعداد   بھی وادی کہون کے قصبہ وعولہ  کی ہے یہاں سے عالمی جنگ میں شرکت کرنے والوں کی تعداد 369 تھی وعولہ دولمیال کے ہمسائے  میں ہے اور یہی وجہ وہاں موجود  توپ پر تحریر ہے یہ توپ آنریری کیپٹن ملک غلام محمد اور دوسرے سابقہ فوجیوں کو دی گئی اسے توپ والا گاؤں اور ہوم آف گنرز  کہا جاتا ہے 

## دو توپیں
یہ توپ پہلی جنگ عظیم کے دوران استعمال کی گئی تھی۔ جب جنگ ختم ہوئی تو بہادری کے صلے میں دولتِ مشترکہ کے ممالک کو دو توپیں بطور انعام اور یادگار دی گئیں۔ ایک توپ تو اسکاٹ لینڈ گئی لیکن دوسری کی منزل دوالمیال کا یہ گاؤں ٹھہری جس کے 460 باسیوں نے انگریزوں کے شانہ بشانہ اس جنگ میں حصہ لیا تھا۔
## حوالہ جات

زمرہ:پنجاب، پاکستان میں ثقافتی ورثہ مقامات